b'\n_START_ARTICLE_\nPolyphon\n_START_PARAGRAPH_\nPolyphon er varemerket for mekaniske instrumenter fra Polyphon-Musikwerke AG. Firmaet ble etablert i 1887 av Gustav Adolph Brachhausen (1860\xe2\x80\x931943) og Ernst Paul Rie\xc3\x9fner i Leipzig. De kom da fra konkurrenten Symphonion i samme by der den ene hadde arbeidet som forman, den andre som tekniker. I 1890 stilte de ut en platespilled\xc3\xa5se for f\xc3\xb8rste gang. I de f\xc3\xb8rste fem \xc3\xa5rene s\xc3\xb8kte de syv patenter og presenterte et dusin modeller. De fikk en s\xc3\xb8lvmedalje p\xc3\xa5 verdensutstillingen i Antwerpen 1894. I 1895 ble firmaet omdannet til aksjeselskap. I 1900 hadde firmaet ca. 800 ansatte og en \xc3\xa5rlig \xc3\xa5rsproduksjon p\xc3\xa5 40.000 instrument. Med det var de verdensledende p\xc3\xa5 markedet for platespilled\xc3\xa5ser._NEWLINE_I 1904 gikk Polyphon inn i grammofonplateindustrien og i 1914 ble merket Polydor etablert som paraply for musikkinstrumenter, noter, plater, stiftvalser og grammofonplater (Polyphon produserte ogs\xc3\xa5 skrivemaskiner og biler).). I 1917 ble Deutsche Grammophon kj\xc3\xb8pt og firmaet ble omdannet til Polyphon Werke AG. Etter hvert kom plateselskapet PolyGram \xc3\xa5 bli skapt av denne konstellasjon._NEWLINE_Det ble laget modeller med fjorten ulike st\xc3\xb8rrelser p\xc3\xa5 plater fra 16,5 cm til 63 cm i diameter, samt i en rekke ulike varianter i form og materiale. St\xc3\xb8rre modeller ble laget kun som myntopererte laget for \xc3\xa5 leies ut i hoteller, cafeer, jernbanestasjoner osv. Myntopererte instrument ble i katalogene kalt \xc2\xabAutomata\xc2\xbb. Hver modell fikk systematisk et suffiks etter modellnavn som fortalte dets finesser. Automata ble \xc2\xabA\xc2\xbb. Noen modeller ga ogs\xc3\xa5 en premie i tillegg til melodien (eller bedre omvendt) i form av sjokolade, sigaretter eller tyggegummi, \xc2\xabC\xc2\xbb for \xc2\xabchocolate\xc2\xbb. Andre modeller kunde v\xc3\xa6re utstyrte med register for klokkespil, og merket \xc2\xabG\xc2\xbb (for tyske \xc2\xabGlocken\xc2\xbb), register for xylofon, \xc2\xabK\xc2\xbb (tysk \xc2\xabKlangplatten\xc2\xbb), for \xc3\xa5 passe i en klokke, \xc2\xabU\xc2\xbb (tysk for \xc2\xabUhr\xc2\xbb), kombinasjonsinstrument med b\xc3\xa5de spilled\xc3\xa5seplater og fonografruller, \xc2\xabPG\xc2\xbb (tysk \xc2\xabPolygraphon\xc2\xbb) og s\xc3\xa5 videre. Fra 1897 ble innf\xc3\xb8rt en automatisk plateskifter, som p\xc3\xa5 en juke-boks, med plass for inntil tolv plater._NEWLINE_Polyphon var kjent for sin kraftfulle lyd og den velorganiserte distribusjonen. I Storbritannia, som importerte en stor del, fikk modellene tilpasset navnene sine: modell nr 1 ble kalt \xc2\xabThe Gold Medal\xc2\xbb, nr40, Paris, 44D Waterloo, nr 52 \xc2\xabThe Carmen\xc2\xbb og s\xc3\xa5 videre._NEWLINE_I Norge har Polyphon v\xc3\xa6rt til stede siden 1890-tallet. Navnet har lenge blitt brukt som en generisk term for alle merker av platespilled\xc3\xa5ser. Den er representert p\xc3\xa5 flere museer, blant annet Ringve Musikkmuseum, Norsk Teknisk Museum og Vest-Agder-museet IKS.'